Ο ευρωβουλευτής της ΝΔ, Γιώργος Κύρτσος, προχώρησε σε κυνική παραδοχή σχετικά με το σκάνδαλο Novartis, λέγοντας με «παράπονο» ότι όλοι έβγαλαν λεφτά από τη πολυεθνική φαρμακευτική εταιρία αλλά «μόνο εμείς την πληρώνουμε», ενώ πρόσθεσε ότι οι ελληνικές αρχές πρέπει να ακολουθήσουν το παράδειγμα των αμερικανικών, που κατάφεραν να πάρουν εκατοντάδες εκατομμύρια από τη Novartis, λόγω των πρακτικών που εφάρμοζε η εταιρία.

Όλοι έβγαλαν λεφτά από τη Novartis αλλά μόνο εμείς την πληρώνουμε#κυρτσος pic.twitter.com/B2BV591jVY — Γιώργος Κύρτσος (@GiorgosKyrtsos) February 20, 2020

«Όλοι βγάλανε λεφτά από τη Novartis, μόνο εμείς την πληρώνουμε. Είναι μια ελληνική ιδιαιτερότητα αυτό. Η Novartis απ’ ό,τι διαβάζω, γνωρίζω και ενημερώνομαι έχει πληρώσει εκατοντάδες εκατομμύρια δολάρια πρόστιμα στις αμερικανικές αρχές για εμπορικές πρακτικές που εφάρμοσε σε διάφορες χώρες, μεταξύ των οποίων και η Ελλάδα.

Εμείς καθόμαστε, δηλαδή και το πολιτικό σύστημα και το δικαστικό, έχει εμπλακεί σε έναν εμφύλιο, χωρίς να ασχολείται με το μεγάλο ζήτημα που είναι το πόσο ζημίωσε με τις πρακτικές της η Novartis το ελληνικό δημόσιο και τα ασφαλιστικά ταμεία και τι πρέπει να επιστρέψει με βάση τα αμερικανικά πρότυπα».